CELEX: 32021D0327
Language: bg
Date: 2021-02-23 00:00:00
Title: Решение за изпълнение (ЕС) 2021/327 на Комисията от 23 февруари 2021 година за отлагане на датата на изтичане на срока на одобрението на метофлутрин за употреба в биоциди от продуктов тип 18 (текст от значение за ЕИП)

24.2.2021   
               
               
                  BG
               
               
                  Официален вестник на Европейския съюз
               
               
                  L 64/10
               
            
         РЕШЕНИЕ ЗА ИЗПЪЛНЕНИЕ (ЕС) 2021/327 НА КОМИСИЯТА
         от 23 февруари 2021 година
         за отлагане на датата на изтичане на срока на одобрението на метофлутрин за употреба в биоциди от продуктов тип 18
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 14, параграф 5 от него,
         след консултация с Постоянния комитет по биоцидите,
         като има предвид, че:
         
                     (1)
                  
                  
                     Активното вещество метофлутрин е включено в приложение I към Директива 98/8/ЕО на Европейския парламент и на Съвета (2) за употреба в биоциди от продуктов тип 18 и в съответствие с член 86 от Регламент (ЕС) № 528/2012 се счита за одобрено съгласно посочения регламент, при условие че са спазени спецификациите и условията, определени в приложение I към посочената директива.
                  
               
                     (2)
                  
                  
                     Одобрението на метофлутрин за употреба в биоциди от продуктов тип 18 изтича на 30 април 2021 г. На 25 октомври 2019 г. беше подадено заявление в съответствие с член 13, параграф 1 от Регламент (ЕС) № 528/2012 за подновяване на одобрението на метофлутрин.
                  
               
                     (3)
                  
                  
                     На 15 октомври 2020 г. оценяващият компетентен орган на Ирландия уведоми Комисията за своето решение в съответствие с член 14, параграф 1 от Регламент (ЕС) № 528/2012, че е необходима пълна оценка на заявлението. Съгласно член 8, параграф 1 от Регламент (ЕС) № 528/2012 оценяващият компетентен орган извършва пълна оценка на заявлението в рамките на 365 дни след неговото валидиране.
                  
               
                     (4)
                  
                  
                     Съгласно член 8, параграф 2 от Регламент (ЕС) № 528/2012 оценяващият компетентен орган може да изиска, когато е уместно, заявителят да предостави достатъчно данни за извършването на оценката. В такъв случай 365-дневният срок временно спира да тече за не повече от общо 180 дни, освен ако е оправдан по-дълъг период на спиране поради естеството на изисканите данни или поради изключителни обстоятелства.
                  
               
                     (5)
                  
                  
                     Съгласно член 14, параграф 3 от Регламент (ЕС) № 528/2012 в рамките на 270 дни след получаване на препоръката на оценяващия компетентен орган Европейската агенция по химикали („Агенцията“) трябва да изготви становище относно подновяването на одобрението на активното вещество и да го представи пред Комисията.
                  
               
                     (6)
                  
                  
                     От изложеното по-горе става ясно, че поради причини извън контрола на заявителя има вероятност срокът на одобрението на метофлутрин за употреба в биоциди от продуктов тип 18 да изтече преди да бъде взето решение относно подновяването му. Поради това е целесъобразно да се отложи датата на изтичане на срока на одобрението на метофлутрин за употреба в биоциди от продуктов тип 18 за срок, който ще бъде достатъчно дълъг, за да се даде възможност за разглеждане на заявлението. Като се имат предвид сроковете за извършване на оценка от оценяващия компетентен орган и за изготвяне и представяне на становище от Агенцията, целесъобразно е датата на изтичане на срока на одобрението да бъде отложена за 31 октомври 2023 г.
                  
               
                     (7)
                  
                  
                     Освен по отношение на датата на изтичане на срока на одобрението, метофлутрин продължава да бъде одобрен за употреба в биоциди от продуктов тип 18, при условие че са спазени спецификациите и условията, определени в приложение I към Директива 98/8/ЕО,
                  
               ПРИЕ НАСТОЯЩОТО РЕШЕНИЕ:
         
            Член 1
            Датата на изтичане на срока на одобрението на метофлутрин за употреба в биоциди от продуктов тип 18 се отлага за 31 октомври 2023 година.
         
         
            Член 2
            Настоящото решение влиза в сила на двадесетия ден след деня на публикуването му в Официален вестник на Европейския съюз.
            
         
         
            Съставено в Брюксел на 23 февруари 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 167, 27.6.2012 г., стр. 1.
         
            (2)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).